Opprinnelsesgarantier er den elektriske energiens varedeklarasjon som gir informasjon til kundene om hvilke energikilder som benyttes for produksjon av strøm. Opprinnelsesgarantier er et miljøbevis på strøm som er produsert fra en bestemt fornybar energikilde som vann, vind, jordvarme, biomasse eller sol. Garantiene skal stimulere til investering i fornybar energi. Opprinnelsesgarantier utstedes av den statlige kraftsystemoperatøren Statnett SF. Statnett SF er utpekt av Olje- og energidepartementet som utsteder av opprinnelsesgarantier. Kravet om at staten skal opprette et system for utstedelse av opprinnelsesgarantier følger av EUs fornybardirektiv.